Det er ved at være strandvejr i Danmark, og i Nordjylland er der rig mulighed for at finde et godt sted at springe i bølgerne. En ny international undersøgelse viser, at hovedparten af de nordjyske strande får en rigtig flot bedømmelse, mens kun enkelte strande dumper. På kortet ovenfor er alle strandene med glimrende vandkvalitet markeret med en blå prik. Strande der har god vandkvalitet har en lyseblå prik, mens strande med en grøn plet har tilstrækkelig god vandkvalitet. De få strande, der har dårlig vandkvalitet, er markeret med en rød prik. Endelig er der en række strande med grå prikker. Her markerer farven simpelthen, at der ikke har været nok vandprøver til at bestemme vandkvaliteten ordentligt. Prøven er taget i perioden fra 2010 til 2013. Altså er markeringerne ikke nødvendigvis et udtryk for den aktuelle vandkvalitet. Se et interaktivt kort over strandene her .

Referat:
En international undersøgelse af europæiske strande giver flotte karakter til næsten alle strande i Nordjylland.